KOMISIJOS REGLAMENTAS (EB) Nr. 261/2006
2006 m. vasario 15 d.
iš dalies keičiantis Reglamentą (EB) Nr. 753/2002, nustatantį tam tikras Tarybos reglamento (EB) Nr. 1493/1999 nuostatų dėl kai kurių vyno sektoriaus produktų aprašymo, pavadinimo, pateikimo ir apsaugos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 53 straipsnį,
kadangi:
(1)
Pagal Komisijos reglamento (EB) Nr. 753/2002 (2) 37 straipsnio 1 dalies e punkto ii papunktį trečiosios šalys, jeigu laikosi tame straipsnyje nustatytų sąlygų, kaip neprivalomą informaciją gali naudoti to reglamento III priede išvardytus papildomus netradicinius terminus.
(2)
Pietų Afrika pateikė prašymą Bendrijos rinkoje jai leisti vartoti terminus „ruby“, „tawny“ ir „vintage“. Šie terminai, kurie tapatūs papildomiems Bendrijos tradiciniams terminams, išvardytiems Reglamento (EB) Nr. 753/2002 III priede, vartojami pastiprintiems Pietų Afrikoje reglamentuojamiems vynams ir šios šalies teritorijoje tradiciškai vartojami daugiau kaip 10 metų. Kadangi šie terminai lygiaverčiu būdu yra griežtai apibrėžti, nes taikomi tam tikriems Bendrijos vynams ir įrašomi etiketėse, kuriose nurodoma tikroji aptariamųjų vynų kilmės vieta, jie turi būti vartojami taip, kad neklaidintų vartotojų. Todėl juos reikėtų leisti vartoti Bendrijos rinkoje.
(3)
Todėl Reglamentas (EB) Nr. 753/2002 turėtų būti atitinkamai iš dalies pakeistas.
(4)
Vyno vadybos komitetas nepateikė savo nuomonės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 753/2002 iš dalies keičiamas taip:
1)
Portugalijai skirta III priedo dalis pakeičiama šio reglamento I priedo tekstu;
2)
IX priedas yra pakeičiamas šio reglamento II priede pateiktu tekstu.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. vasario 15 d.